Distrigoù ar Republik Tchek
E 1960 e voe adrannet Tchekoslovakia e distrigoù (okres, liester okresy) hep kemer e kont aozadurioù kent pe liammoù lec'hel. E tachenn ar Republik Tchek e oa 75 distrig; er bloavezhioù 1990 e voe krouet ur 76 hini pa voe distaget Distrig Jeseník diouzh Distrig Šumperk. Tri anezho a oa kêrioù dezho ur statud (statutární města, unander město) : Brno, Ostrava ha Plzeň, lkaet e voent da zistrigoù e 1971. Ur statud ispisial he doa Praha (Hlavní město Praha), enni e oa 10 distrig (obvody) damheñvel ouzh an distrigoù all.

E miz Genver 2003 e voe lalaet e pleustr ur c'hemm : e-lec'h an distrigoù e voe aozet 204 C'humun ledanaet o galloud (obce s rozšířenou působností; hag ivez obce III. stupně – kumunioù a drede live, anvet ivez "distrigoù bihan", malé okresy). Gant ar c'humunioù emañ bremañ al lod brasañ eus ar galloudoù a veze fiziet en distrigoù. Bez ez eus c'hoazh eus an distrigoù memestra, ma kaver sez meur a velestradur, evel ar justis da skouer. E 2007 e voe degaset kemmoù en-dro, ha 119 kumun a voe lakaet e distrigoù disheñvel.

Liamm diavaez
http://www.czso.cz/lexikon/mos2003.nsf/index

Douaroniezh ar Republik Tchek